
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 375 

13 Μαΐου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στην Αρχαία 
Στράτο νομού Αιτωλοακαρνανίας, για αρχαιολογι¬ 
κούς σκοπούς. 1 

Εφαρμογή του άρθρου 1 του Ν. 653/77 «περί υποχρε- 
ώσεως των παρόδιων ιδιοκτητών για την διάνοιξη 
Εθν. οδών κλπ.». 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορι¬ 
σμών δόμησης στην εκτός σχεδίου και εκτός ορίων 
οικισμού περιοχή Ακρωτηρίου Αγίου Φωκά του Δή¬ 
μου Πάρου νήσου Πάρου (Ν. Κυκλάδων). 3 

ΑΠΟΦΑΣΕΙΣ 

Ακύρωση της 5468/25.10.96 (ΦΕΚ 1368/Δ/96) από¬ 
φασης του Νομάρχη Χανιών . 4 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1048974/3187/0010 (1) 

Αναγκαστική απαλλοτρίωση ακινήτων στην Αρχαία Στράτο 
νομού Αιτωλοακαρνανίας, για αρχαιολογικούς σκο¬ 
πούς. 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητας των νο¬ 
μαρχών προς κήρυξιν αναγκαστικών τινών απαλλοτριώ¬ 
σεων». 

2. Τις διατάξεις του άρθρου 1 του Νόμου ΒΡ-Ζ/1893 
«περί αναγκαστικής απαλλοτρίωσης ακινήτων προς συ- 
ντήρησιν ή ανεύρεση αρχαιοτήτων. 

3. Το από 11.75.1996 απόσπασμα πρακτικού από τη 


συνεδρίαση με αριθ. 17/7.5.1996 του Κεντρικού Αρχαιο¬ 
λογικού Συμβουλίου. 

4. Την 1107147/1239/006Α/4.10.1996 (ΦΕΚ 922/ 
7.10.1996 τ.Β’) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών αποφασί¬ 
ζουμε: 

Κηρύσσουμε την αναγκαστική απαλλοτρίωση ακινήτου, 
για λόγους δημόσιας ωφέλειας και ειδικότερα για την προ¬ 
στασία, συντήρηση και ανάδειξη της αρχαίας Στράτου 
έκτασης συνολικού εμβαδού 16.050 μ2 που βρίσκεται 
στην Αρχαία Στράτο, νομού Αιτωλοακαρνανίας και εικονί- 
ζεται με κλίμακα 1:200 και με αριθμόυς ιδιοκτησιών 2, 
125, 128, και 191 στο με Α/Α 2864 κτηματολογικό διά¬ 
γραμμα - πίνακα, το οποίο έχει συντάξει ο X. Τσόλκας και 
έχει θεωρήσει η Προϊσταμένη Αποτυπώσεων και Συντηρή- 
σεως Κτιρίων του ΤΑΠΑ Ιφιγένεια Γεωργοπούλου Ντ’ 
Αμίκο, 7.11.1996. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Σιδέρη Πηνελόπη, 2) Νούσιας Αλέκος 3) Τσαμπάζης 
Αλέξανδρος κ.λ.π. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Αρχαιολογικών Πόρων και Απαλλο¬ 
τριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαΐου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. δρυς ευαγ. βενιζελος 

-♦- 

Αριθ. οικ. 1781 (2) 

Εφαρμογή του άρθρου 1 του Ν. 653/77 «περί υποχρεώ- 

σεως των παρόδιων ιδιοκτητών για την διάνοιξη Εθν. 

οδών κλπ.». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τον Ν. 653/77 περί υποχρεώσεων των παρόδιων 
ιδιοκτητών για την διάνοιξη Εθνικών οδών κ.λ.π. 

2. Τιςπαρ. 9 και 10 του άρθρου 62 του Ν. 947/79 «περί 

οικιστικών περιοχών» και το Π.Δ. 929/79 και τον Ν. 960/ 
21.8.79 και ιδιαίτερα την παρ. 4 του άρθρου 9 δια των 
οποίων τέθηκαν σε εφαρμογή νέες διατάξεις απαλλοτριώ¬ 
σεων με επιβάρυνση των παρόδιων ιδιοκτητών για τις πε¬ 
ριπτώσεις Εθνικών οδών (νέες διανοίξεις, βελτιώσεις ή 
διαπλατύνσεις) και επαρχιακών, δημοτικών και κοινοτικών 
οδών (νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμο¬ 
γής του άρθρου 1 του Ν. 653/77 σε οδούς που προβλέπε- 
ται εκτέλεση εργασιών βελτιώσεως ή διαπλστύνσεως. 

Και αφού λάβαμε υπόψη το κτηματολογικό διάγραμμα 
της ζώνης απαλλοτρίωσης κατά μήκος των οδικών έργων 
του τμήματος Κριός - Ορμένιο βάσει του οποίου σύμφωνα 
με το άρθρο 2 παρ. 2 του Π.Δ. 797/71 θα κηρυχθεί η 
υπόψη απαλλοτρίωση με την επείγουσα διαδικασία, απο¬ 
φασίζουμε: 

Ορίζουμε το τμήμα της Ε.Ο. Νο 51 Αρδανίου Καστα- 
νεών για την κατασκευή του έργου 9571512 ΔΕ -Βελτί¬ 
ωση Ε.Ο. Νο 51 από Κριό- μέχρι Ορμένιο» (Χ.θ. 0 + 000 
έως Χ.θ. 13+300) που αποτελεί νέα χάραξη προς βελτί¬ 
ωση ή διαπλάτυνση αυτής για την οποία έχουν εφαρμογή 
οι διατάξεις του άρθρου 1 του Ν. 653/77 που εγκρίθηκε 
με την απόφαση 6572π.ε./25.2.1997 απόφαση της Περι¬ 
φέρειας Α.Μ. - θ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 22 Απριλίου 1997 
Ο Γενικός Γραμματέας 
ΑΘΑΝΑΣΙΟΣ ΛΑΓΟΣ 

- ♦ - 

ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

(3) 

Καθορισμός χρήσεων γης και όρων και περιορισμών δόμη¬ 
σης, στην εκτός σχεδίου και εκτός ορίων οικισμού 

περιοχή Ακρωτηρίου Αγίου Φωκά του Δήμου Πάρου 

νήσου Πάρου (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2), 11 και 14 
του Ν.Δ/τος της 17.7.1923 «Περί σχεδίων πόλεων κλπ.» 
(Α' 228), όπως μεταγενέστερα τροποποιήθηκαν και συ¬ 
μπληρώθηκαν. 

2. Τις διατάξεις του άρθρου 4 (παρ. 1) του Ν. 1577/ 
1985 «Γενικός Οικοδομικός Κανονισμός» (Α’ 210). 

3. Τις διατάξεις του άρθρου 29Α του Ν. 1558/1985 
όπως αυτό προστέθηκε με τοάρθρο27 του Ν. 2081/1992 
(Α’ 154). 

4. Την Δ17α/03/99/Φ. 2.2.1 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων στους 
Υφυπουργούς Χρήστο Βερελή και Θεόδωρο Κολιοπάνο» 
(1006 Β/4.11.1996). 

5. Την 39/1991 γνωμοδότηση του Δημοτικού Συμβου¬ 
λίου Πόρου. 

6. Την από 8.9.1995 εισήγηση της Δ/νσης Πολεοδομι- 
κού Σχεδιασμού Τμήμα - Παραδοσιακών Οικισμών. 


7. Την 471/1995 γνωμοδότηση του Κεντρικού Συμβου¬ 
λίου, Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτού 
του διατάγματος δεν πρσκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Την 589/1996 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Στην εκτός σχεδίου και εκτός ορίων οικισμού περιοχή 
Ακρωτηρίου Αγίου Φωκά του Δήμου Πάρου νήσου Πάρου 
(Ν. Κυκλάδων) που έχει χαρακτηριοθεί με την Α/Φ.20/ 
55013/4821/24.11.1975 απόφαση του Υπουργού Πολι¬ 
τισμού ως τόπος ιδιαιτέρου φυσικού κάλλους, που χρήζει 
κρατικής προστασίας (Β' 1955/75), καθορίζονται χρήσεις 
γής και όροι και περιορισμοί δόμησης κατά ζώνες I και II, τα 
όρια των οποίων φαίνονται με μπλέ γραμμή στο σχετικό 
πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 5304/1997 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα, όπως στα επόμενα άρθρα. 

Άρθρο 2 

Α. Ζώνη I. 

1) Στη ζώνη αυτή απαγορεύεται η δόμηση, ως και η διά¬ 
νοιξη ιδιωτικών οδών. Επιτρέπεται μόνο η διάνοιξη κοινο¬ 
τικών οδών σύμφωνα με τη διαδικασία του Ν. 1650/1986 
και της ΚΥΑ 69269/5387/1990 (Β' 678). 

2) Επιτρέπεται η επισκευή υφισταμένων κτισμάτων, χω¬ 
ρίς αύξηση του όγκου τους και μόνο για λόγους υγιεινής 
και ασφάλειας. 

3) Νομίμως υφιστάμενα κτίρια κατοικίας διατηρούνται. 
Για τα κτίρια αυτά δεν χορηγείται οπσιαδήποτε άδεια επέ¬ 
κτασης. Χορηγείται μόνο άδεια επισκευής για λόγους 
ασφαλείας και υγιεινής σύμφωνα με τις υποδείξεις της 
Επιτροπής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

Β. Ζώνη II. 

1. α) Στη Ζώνη αυτή επιτρέπονται οι χρήσεις: 

- κατοικία 

- εστιατόρια 

- αναψυκτήρια 

- καφενείο παραδοσιακό 

β) Υφιστάμενες χρήσεις και μη προβλεπόμενες από τις 
διατάξεις του προηγούμενου εδαφίου (α) απομακρύνονται 
σε διάστημα πέντε (5) ετών από τη δημοσίευση του παρό¬ 
ντος Δ/τος. 

2. Το ελάχιστο όριο αρτιότητας των γηπέδων ορίζε¬ 
ται: 

- σε οκτώ στρέμματα για χρήση κατοικίας κα 

- σε είκοσι (20) στρέμματα για τις λοιπές επιτρεπόμενες 
χρήσεις. 

Κατά παρέκκλιση άρτια και οικοδομήσιμα θεωρούνται 
τα γήπεδα, τα οποία υφίσταντο κατά την ημέρα δημοσίευ¬ 
σης του παρόντος διατάγματος και ήταν άρτια και οικοδο¬ 
μήσιμα, σύμφωνα με τις προίσχύουσες του παρόντος δια¬ 
τάξεις. 

3. Ποσοστό κάλυψης των γηπέδων πέντε τοις εκατό 
(5%). 

4. Συντελεστής δόμησης 0,05, με μέγιστη συνολική δο- 

μήοίμη επιφάνεια εκατόν είκοσι (120) τ.μ. 

5. α) Αριθμός ορόφων των κτιρίων ένας, με μέγιστο επι¬ 
τρεπόμενο ύψος αυτών τέοοερα μέτρα και πενήντα εκα¬ 
τοστά του μέτρου (4,50 μ ), συμπεριλαμβανομένου του 
ύψους του συμπαγούς στηθαίου. 

β) Το ύψος των κτιρίων μετράται από τη φυσική στάθμη 
του περιβάλλοντος εδάφους στο περίγραμμα αυτών, Τα 
κτίρια σε κανένα σημείο τους δεν μπορούν να υπερβαί¬ 
νουν το μέγιστο καθοριζόμενο ύψος. 

γ) Σε περίπτωση οικοπέδων με κλίση, ως προς το βά¬ 
θος, το κτίριο κλιμακώνεται αναλόγως της κλίσεως του 
φυσικού εδάφους ώστε σε κανένα σημείο να υπερβαίνει 
το μέγιστο αριθμό ορόφων και το μέγιστο επιτρεπόμενο 
ύψος. 

Για κάθε περίπτωση οι κλιμακώσεις δεν δύνανται να 
υπερβαίνουν τις δύο με ανώτατο συνολικό ύψος (προβαλ¬ 
λόμενο) - κατακορύφου επιπέδου - 5,30 μ. Σε περίπτωση 
μεγάλου βάθους του οικοπέδου και μετά την εξάντληση 
των δύο επιτρεπόμενων κλιμακώσεων επιβάλλεται η κα¬ 
τασκευή άλλου κτιρίου σε απόσταση τουλάχιστον Δ όπως 
ορίζεται στην παρ. 3 του άρθρου 9 του Ν. 1577/85. Το 
πλάτος των κλιμακώσεων δεν δύναται να είναι σε καμμία 
περίπτωση μικρότερο των τριών μέτρων (3.00μ). 

δ) Η οροφή του υπογείου δεν επιτρέπεται σε κανένα 
σημείο του κτιρίου να βρίσκεται σε ύψος μεγαλύτερο ίων 
ογδόντα εκατοστών του μέτρου (0,80) από τη στάθμη του 
γύρω φυσικού εδάφους. Δεν επιτρέπεται η πρόσβαση 
προς το υπόγειο από τον εξωτερικό χώρο του κτιρίου ή 
από τον ημιυπαίθριο χώρο αυτού. 

Αρθρο 3 

1. Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφσλογικά του χαρακτηρι¬ 
στικά προσαρμόζονται στα παραδοσιακά πρότυπα. 

Πιθανή διάσπαση ενιαίου κτιριακού όγκου γίνεται μετά 
από έγκριση της Επιτροπής Πολεοδομικού και Αρχιτεκτο¬ 
νικού Ελέγχου (ΕΠΑΕ). 

2. Απαγορεύεται η ανέγερση κτισμάτων με τη μορφή 
των ανεμομύλων. 

3. Απαγορεύονται κάθε είδους επενδύσεις των εξωτε¬ 
ρικών όψεων. 

4. Απαγορεύεται στις όψεις του ίδιου επί μέρους κτι- 
ριακού όγκου κτιρίου ή εμφάνιση ταυτόχρονα ανεπίχρι- 
στης λιθοδομής και επιχριόμενων υλικών φέροντος οργα¬ 
νισμού ή στοιχείων πληρώσεως. 

5. Ο χρωματισμός των κτιρίων γίνεται κατά τα παραδο¬ 
σιακά πρότυπα και ύστερα από έγκριση της ΕΠΑΕ. 

6. Όταν οι εξωτερικοί τοίχοι του κτιρίου κατασκευάζο¬ 
νται από λιθοδομή επιχρισμένη ή ανεπίχριστη πάχους του¬ 
λάχιστον 50 εκ. τότε η καταλαμβανόμενη απ’ αυτούς επι¬ 
φάνεια δεν προσμετράται στην κάλυψη και τον συντελε¬ 
στή δόμησης. 

7. Η στέγαση των κτιρίων γίνεται με επίπεδο δώμα, φέ- 
ροντα θόλο ή τύμπανο κατά τα παραδοσιακά πρότυπα. Το 
δώμα έχει υποχρεωτικά συμπαγές στηθαίο με ύψος από 
είκοσι εκατοστά (0,20) έως ογδόντα εκατοστά (0,80) του 
μέτρου και ίση ή κυρτή απόληξη. 

Σε περίπτωση κυρτής απόληξης το πάχος του στηθαίου 
επιβάλλεται να είναι τουλάχιστον σαράντα εκατοστά του 
μέτρου (0,40) μ. 

8. Απαγορεύεται κάθε εκσκαφή ή επιχωμάτωση στο γή¬ 
πεδο εκτός από τις απολύτως αναγκαίες για την εφαρ¬ 


μογή του περιγράμματος της οικοδομής. 

Σε περίπτωση κεκλιμένου εδάφους επιτρέπεται η δια¬ 
μόρφωση του ακάλουπτου χώρου του γηπέδου με αναλλη- 
ματικούς τοίχους ή πρανή μεγίστου ύψους 0,80 εκ. μετά 
από έγκριση της ΕΠΑΕ. 

Οι αναλημματικοί τοίχοι διαμόρφωσης του ακάλυπτου 
χώρου των γηπέδων προσαρμόζονται από άποψη υλικού 
και τρόπου κατασκευής οτα παραδοσιακά πρότυπα. 

9. Απαγορεύεται η δημιουργία τόξων, αψίδων, βολτών 
διακοσμητικών εκτός του σώματος του κτιρίου και στις πε¬ 
ριφράξεις των γηπέδων. Τοξωτές κατασκευές επιτρέπο¬ 
νται, μόνο κατά τα παραδοσιακά πρότυπα σε επαφή με τον 
όγκο του κτιρίου για την δημιουργία στοών, στεγασμένων 
βεραντών, τη σύνδεση κτιριακών όγκων με ελάχιστο πά¬ 
χος σαράντα εκατοστά του μέτρου (0,40 μ.). 

10. Πάνω από το ανώτερο επιτρεπόμενο ύψος του κτι¬ 
ρίου απαγορεύεται οποιαδήποτε κατασκευή πλην καπνο¬ 
δόχου. 

11. Ηλιακοί θερμοσίφωνες μπορούν να τοποθετηθούν 
μόνο στον ακάλυπτο χώρο του γηπέδου. 

12. Οι περιφράξεις των γηπέδων κατασκευάζονται από 
ξηρολιθιά ή αργολιθοδομή, χωρίς τονισμένους αρμούς, 
παραμένουν ανεπίχρηστες και έχουν μέγιστο ύψος 
1,20 μ. 

Ύψος μεγαλύτερο του 1,20 μ. και οπωσδήποτε μικρό¬ 
τερο του 1,80μ. μπορεί να επιτρσπεί λόγω κλίσεων του 
εδάφους μετά από έγκριση της ΕΠΑΕ. 

13. Επιβάλλεται η κατασκευή δεξαμενών νερού όχι με¬ 
γαλύτερων των 6τ.μ., η επικάλυψη των οποίων δεν μπορεί 
να εξέχει πλεόν των ογδόντα εκατοστών του μέτρου 
(0,80)μ. από την γύρω φυσική στάθμη του εδάφους. Οι 
δεξαμενές νερού δεν προσμετρώνται στο συντελεστή δό¬ 
μησης και την κάλυψη του γηπέδου. 

14. Σε περίπτωση κατασκευής στεγασμένου-κλειστού 
χώρου στάθμευσης (γκαράζ), η επιφάνειά του δεν μπορεί 
να είναι μεγαλύτερη των 20 τμ. ανύ άρτιο γήπεδο. 

Ο παραπάνω χώρος εντάσσεται στον όγκο του κτιρίου ή 
τοποθετείται σε τέτοια θέοη στο γήπεδο, ώστε να εναρ¬ 
μονίζεται με τα υπόλοιπα κτίσματα. Το μέγιστο ύψος αυ¬ 
τού ορίζεται σε δύο μέτρα και είκοσι εκατοστά του μέτρου 
(2.20μ). 

15. Τα ανοίγματα των κτιρίων είναι περιορισμένων δια¬ 
στάσεων, σύμφωνα με τα παραδοσιακά πρότυπα. Τα κου¬ 
φώματα των κτιρίων είναι ξύλινα και βάφονται μονόχρωμα, 
σύμφωνα με τα παραδοσιακά πρότυπα. Απαγορεύεται να 
μείνουν στο φυσικό τους χρώμα με βαφή λαδιού ή παρεμ¬ 
φερούς υλικού. 

16. Επιτρέπεται η κατασκευή ανοικτών εξωστών σε 
πρόβολο, μεγίστου πλάτους ενός (1) μέτρου και συνολι¬ 
κού μήκους όχι μεγαλύτερου του 1/3 του μήκους της 
όψης του κτιρίου και σε κάθε περίπτωση όχι μεγαλύτερου 
των δύο μέτρων (2,00μ.) Απαγορεύονται οι γωνιακοί εξώ¬ 
στες σε πρόβολο. 

17. Επιτρέπεται η δημιουργία μη μόνιμων ξύλινων ή σι¬ 
δηρών σκιάδων και τεντών με επικάλυψη με καλάμι ή ύφα¬ 
σμα μετά από έγκριση της ΕΠΑΕ. 

Οι κατασκευές αυτές είναι οριζόντιες. 

Απαγορεύονται τα καμπύλα προστεγάσματα και η 
χρήση πλαστικού, αλουμινίου, ετερνίτη ή παρεμφερούς 
υλικού. 

18. Τα στηθαία σε σκάλες και μπαλκόνια κατασκευάζο¬ 
νται είτε συμπαγή ή από ξύλο ή σίδερο απλής κατασκευής. 

19. Απαγορεύεται η επέμβαση οε υφιστάμενες πεζού¬ 
λες, με σκοπό την αλλοίωση της κλϊσεως του εδάφους. 

20. Κατά την ανέγερση κτιρίων σε περιοχή με πεζούλες 
η τοποθέτηση αυτών, εφόσον εκτείνονται σε δύο διαφο¬ 
ρετικά επίπεδα, γίνεται έτσι, ώστε να μην αλλοιώνονται οι 
ήδη διαμορφωμένες στάθμες, το κτίριο δε τις ακολουθεί 
κλιμακωτά κατά μήκος του καθέτου προς τις πεζούλες 
άξονα, με την επιφύλαξη της παραγράφου Β5 του άρθρου 
2 του παρόντος δ/τος. 

21. Επί των γηπέδων που έχουν πρόσωπο στο κύριο 
επαρχιακό δίκτυο, καθώς και στους κοινοτικούς και δημο¬ 
τικούς δρόμους, τα κτίρια τοποθετούνται σε απόσταση εί¬ 
κοσι (20) μέτρων τουλάχιστον από τον άξονα του δρόμου. 

22. Η ελάχιστη απόσταση των κτιρίων κατοικίας από την 
γραμμή αιγιαλού ορίζεται σε πενήντα μέτρα (50 μ.) και των 
κτιρίων των άλλων επιτρεπομένων χρήσεων σε εβδομήντα 
μέτρα (70μ.) Σε περίπτωση κατά την οποία η γραμμή αιγια- 
λού δεν έχει καθορισθεί σύμφωνα με τις σχετικές διατά¬ 
ξεις, ως γραμμή αιγιαλού νοείται η διαχωριστική γραμμή 
ξηράς - θάλασσας και τότε η απόσταση των κτιρίων ορίζε¬ 
ται σε εξήντα (60) μέτρα για τα κτίρια κατοικίας και σε 
εκατό (100) μέτρα για τις λοιπές επιτρεπόμενες χρήσεις. 

23. Απαγορεύεται η κατασκευή κτιρίων σε υποστηλώ- 
ματα (ΡΙΕΟΤΙ3). 

24. Απαγορεύεται η ανέγερση ή εγκατάσταση κτιρίων 
με λυόμενα στοιχεία (τροχοβίλλες, τροχόσπιτα, λυόμενα 
κτίρια). 

25. Η ανέγερση οποιοσδήποτε κτιρίου υπόκειται στον 
έλεγχο της ΕΠΑΕ, η οποία μπορεί να επιβάλλει πρόσθετες 
δεσμεύσεις ως προς την μορφολογία και το ύψος των κτι¬ 
ρίων, καθώς και την τοποθέτησή τους μέσα στο γήπεδο 
προκειμένου για την διαφύλαξη του περιβάλλοντος και την 
προσαρμογή των κτιρίων σ’ αυτό. 

Η ΓΙολεοδομική Υπηρεσία διαβιβάζει υποχρεωτικά στην 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) τον φάκελλο οποιοσδήποτε θέματος προκειμένου 
αυτή να γνωμοδοτήσει. 

Οι υποβαλλόμενες στην Επιτροπή Πολεοδομικού και 
Αρχιτεκτονικού Ελέγχου (ΕΠΑΕ) μελέτες προς έγκριση 
εμπεριέχουν τουλάχιστον τα παρακάτω στοιχεία: 

α. Μια σειρά αρχιεκτονικών σχεδίων (ή προσχεδίων). 

β. Τοπογραφικό διάγραμμα αε κλίμακα 1:200 έως 
1:1000 με υψομετρικές καμπύλες όπου σημειώνεται με 
ακρίβεια η υπάρχουσα κατάσταση με τα υψόμετρα, τα δια¬ 
γράμματα κάλυψης (υπάρχον και προτεινόμενο), τα όμορα 
γήπεδα όπου σημειώνονται τυχόν υπάρχοντα κτίοματα οε 
αυτά, οι όροφοί τους η παλαιότητά τους και η χρήση τους. 

Σε περίπτωση μικροεπισκευών δεν είναι απαραίτηση η 
υποβολή τοπογραφικου. 

γ. Φωτογραφίες του γηπέδου όπου τα όριά του σημειώ¬ 
νονται με κόκκινη γραμμή. 

δ. Δειγματολόγιο χρωμάτων σε περίπτωση χρωματι¬ 
σμού. 


Άρθρο 4 

Καθορίζονται οι παρακάτω πρόσθετοι όροι και περιορι¬ 
σμοί, για τις καθοριζόμενες με το άρθρο 1 του παρόντος 
διατάγματος Ζώνες I και II: 

1. Απαγορεύεται η τοποθέτηση κάθε είδους φωτεινών 
επιγραφών και διαφημίσεων. 

Επιτρέπεται μετά από έγκριση της ΕΠΑΕ η εγκατά¬ 
σταση επιγραφών και διαφημίσεων, μόνο εφόσον δεν θί¬ 
γουν την αισθητική του χώρου. Οι επιγραφές εφόσον το¬ 
ποθετούνται πάνω από πόρτες ή παράθυρα δεν μπορεί να 
είναι μεγαλύτερες του ανοίγματος στο οποίο αντιστοι¬ 
χούν. 

2. Απαγορεύεται η διάνοιξη οδών παραλλήλων προς την 
ακτή ή την καθορισμένη γραμμή αιγιαλού σε απόσταση μι¬ 
κρότερη των εκατό (100) μέτρων από αυτή. Επιτρέπεται 
μόνο η δημιουργία κοινοτικών πεζοδρόμων προσπέλασης 
κάθετα προς την παραλία μεγίστου πλάτους 1.20 μ. μετά 
από έγκριση του οικείου Ο.Τ.Α. και της ΕΠΑΕ. 

3. Κάθε έργο υποδομής που εκτελείται από Οργανισμό 
Κοινής Ωφελείας (ΔΕΗ, ΟΤΕ, Τοπική Αυτοδιοίκηση, κλπ.) 
και γενικά κάθε εργασία που αφορά στην διαμόρφωση, 
τροποποίηση ή ανάπλαση κοινόχρηστων χώρων προσαρ¬ 
μόζεται οτα παραδοσιακά πρότυπα και εκτελείται μετά 
από έγκριση της σχετικής μελέτης από την ΕΠΑΕ. 

Οι Οργανισμοί Κοινής Ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεών τους ώστε να μη προσβάλλεται το περιβάλλον. 

4. Επιτρέπεται η επισκευή και αποκατάσταση παλαιών 
κτιρίων αντιπροσωπευτικών της παραδοσιακής αρχιτεκτο¬ 
νικής (τούτου αποδεικνυομένου από φωτογραφίες θεω¬ 
ρημένες από τον Πρόεδρο της Κοινότητας ή την Αστυνο¬ 
μική Αρχή) κατά την κρίση της ΕΠΑΕ έστω και αν οι αιτού- 
μενες να εκτελεσθούν εργασίες αντίκεινται στις διατάξεις 
του παρόντος διατάγματος. Ειδικά προκειμένου για ερει¬ 
πωμένα κτίοματα, επιτρέπεται η αναοτήλωσή τους έστω 
και εάν οι αιτούμενες να εκτελεσθούν εργασίες αντίκει- 
νται στις διατάξεις του παρόντος διατάγματος, κατόπιν τε¬ 
κμηριωμένης έρευνας, η οποία αποδεικνύει την ακριβή 
αρχική μορφή του κτίσματος. 

Άρθρο 5 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 17 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 

ΑΠ ΟΦΑΣΕ ΙΣ 

Αριθ- 12852/2462 (4) 

Ακύρωοη της 5468/25.10.96 (ΦΕΚ 1368/Δ/96) απόφα¬ 
σης του Νομάρχη Χανιών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τοςτης 17.7.1923 «Περί σχε¬ 
δίων πόλεων κ.λ.π.» όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του Ν. 3200/1955 «Περί 
διοικητικής αποκεντρώσεως», σε συνδυασμό του άρθρου 
47 παρ. 5 του Ν. 2218/1994 (ΦΕΚ 90Α). 

3. Τις διατάξεις α) του άρθρου 23 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α/ 
28.7.1985), β) του άρθρου 9 του Π.Δ/τος 437/1985 «Κα¬ 
θορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157/Α). 

4. Τις διατάξεις του Π.Δ/τος 183/1986 «Έγκριση τρο¬ 
ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (ΦΕΚ 70/Α). 

5. Την σιωπηρή απόρριψη από τον Γενικό Γραμματέα 
Περιφέρειας Κρήτης των προσφυγών του Τ.Ε.Ε. και της 
Ε.Ε.ΤΕ.Μ. κατά της 5468/25.10.96 απόφασης του Νο¬ 
μάρχη Χανιών (έγγραφο 133/233/15.2.97 της Δ/νσης 
ΠΕ.ΧΩ. Κρήτης). 

6. Τις εμπρόθεσμες προσφυγές του Τεχνικού Επιμελη¬ 
τηρίου Ελλάδος Τμήμα Δυτικής Κρήτης και της Ένωσης 
Ελλήνων Τεχνολόγων Μηχανικών Χανιών που περιήλθαν 
στην υπηρεσία μας την 3.3.97 και στρέφονται κατά της 
5468/25.10 96 (ΦΕΚ 1368/Δ/96) απόφασης του Νο¬ 
μάρχη Χανιών, με την οποία τροποποιείται το εγκεκριμένο 
σχέδιο πόλεως του Δήμου Μουρνιών Ν. Χανιών (περιοχή 
«Κουμπε» με κατάργηση τμήματος δρόμου και συνένωση 
των Ο.Τ. Γ. 695 και Γ. 698, ως αιτιολογία δε της σιωπηρής 
απόρριψης θεωρείται η αιτιολογία της Νομαρχιακής από¬ 
φασης (Σ.τ.Ε. 2726/87, 1925/86). 

Επειδή σύμφωνα με τα άρθρα 1 (παρ.1) και 70 (παρ. 1) 
του Ν. Δ/τος της 17.7.1923,η τροποποίηση του σχεδίου 
πρέπει να αποβλέπει στην εξυπηρέτηση του δημοσίου 
συμφέροντος από απόψεως πολεοδομικών αναγκών και 
να δικαιολογείται από κάποια ανάγκη που σχετίζεται με 
την υγιεινή, την ασφάλεια, την αισθητική και την οικονομία 
της πόλεως και γενικώτερα του οικισμού. Πρωτίστως δε 
προέχει η δημιουργία ή η επαύξηση των κοινοχρήστων χώ¬ 
ρων (Σ.τ.Ε. 2931,3621,3691/87). 

Επειδή σύμφωνα με πάγια νομολογία του Σ.τ.Ε. κάθε 


τροποποίηση που οδηγεί σε κατάργηση ή περιορισμό κοι¬ 
νόχρηστου χώρου, πρέπει να είναι ειδικά αιτιολογημένη 
τόσο, από την άποψη ότι γίνεται για πολεοδομική ανάγκη 
που δεν μπορεί να καλυφθεί διαφορετικά, όσο και από την 
άποψη ότι ο περιορισμός του κοινόχρηστου χώρου δεν 
προσκρούει στις γενικότερες πολεοδομικές ανάγκες η 
θεραπεία των οποίων προέχει κατά νόμο (Σ.τ.Ε. 780/82, 
4556/88). 

Επειδή στην προκειμένη περίπτωση όπως προκύπτει 
από τα στοιχεία του φακέλλου ο Νομάρχης με την προ¬ 
σβαλλόμενη απόφαση προέβη στην τροποποίηση του ρυ¬ 
μοτομικού σχεδίου πόλεως Δήμου Μουρνιών (περιοχή 
«ΚΟΥΜΠΕ») συνένωση των Ο.Τ. Γ. 695 και Γ. 698 με κα¬ 
τάργηση τμήματος δρόμου ανάμεσά τους», χωρίς την ει¬ 
δική αιτιολογία που απαιτείται σύμφωνα με τα προαναφε- 
ρόμενα στις περιπτώσεις μείωσης κοινοχρήσεων χώρων, 
και χωρίς επίσης να προκύπτει η πολεοδομική ανάγκη η 
θεραπεία της οποίας επέβαλε την εν λόγω τροποποίηση. 
Αντίθετα αυτή έγινε όπως συγκεκριμένα αναφέρεται και 
στη σχετική γνωμοδότηση του Δημοτικού Συμβουλίου 
Μουρνιών για λόγους αναφερόμενους αποκλειστικό στην 
θεραπεία ιδιωτικών συμφερόντων, τα οποία μόνο επιβοη- 
θητικώς πρέπει να λαμβάνονται υπόψη, και δεν μπορούν 
αυτά αυτοτελώς να στηρίζουν ρυμοτομική διαρρύθμιση 
(Σ.τ.Ε. 2875/89), Αλλωστε όπως τονίζεται και στο υπ' αρ. 
22/96 πρακτικό του Συμβουλίου Χ.Ο.Π. του Ν. Χανιών με 
την παραπάνω τροποποίηση, επιβαρύνεται η πολεοδομική 
και κυκλοφοριακή οργάνωση της περιοχής. 

Με τα δεδομένα αυτό όμως δεν υπάρχει αιτιολογία για 
την εγκριθείσα τροποποίηση και κρίνονται βάσιμοι οι σχε¬ 
τικοί ισχυρισμοί των προσφευγόντων (Τ.Ε.Ε. και Ε.Ε.¬ 
ΤΕ.Μ.), με συνέπεια η προσβαλλόμενη νομαρχιακή από¬ 
φαση να είναι ακυρωτέα, καθότι η έλλειψη επαρκούς αι¬ 
τιολογίας συνιστά παράβαση νόμου. 

Επειδή μετά τα πα ραπάνω πρέπε ι να α κυ ρωθε ί η 5468/ 
25.10.96 (ΦΕΚ 1368/Δ/96) απόφαση του Νομάρχη Χα¬ 
νιών γιατί διαπιστώθηκε παράβαση νόμου κατά το άρθρο 8 
του Ν. 3200/55, αποφασίζουμε: 

1. Γίνονται δεκτές οι προσφυγές του Τεχνικού Επιμελη¬ 
τηρίου Ελλάδας Τμήμα Δυτικής Κρήτης και της Ένωσης 
Ελλήνων Τεχνολόγων Μηχανικών Περιφ. Τμήμα Χανιών. 

2. Ακυρώνεται η 5468/25.10.96 (ΦΕΚ 1368/Δ/96) 
απόφαση του Νομάρχη Χανιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1997 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 

_ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

__ Σολωμού 51 _ 

•Πληροφορίες δημοσιευμάτων Α.Ε. · Ε.Π.Ε. 

Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. _ 

5225761 ΘΕΣΣΑΛΟΝΙΚΗ 

5230841 Βαο. Όλγας 188, 1ος ορ.Ί.Κ. 546 55 {031)423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061)271249 

5248141 Κορίνθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ,Κ 45^ 44 (0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΜΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


_ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι. Π.Δ.. Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Ο, συνδοομές του εσωτερικού προπληρώνονται στα Δημόσια Ταμεία που δίδουν αποδεικτικό είσπααϊης (διπλότυπό) 
το οποίο με τπ φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφεοομένων ποσών με τα ταχυδοουικάτέλη και 
^ μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθ νΐ κού Τυπογραφείου. 

Η πληρωμή του ποσοστού του ΤΑΠΕΤπου αντιστοιχεί σε συνδρομές, εισποάττεται στην Αθήνα από-ο Ταμείο του ΤΑ- 
ι ΐυ ι ιΣολωμου 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσο της συνδρομής. 

* !?^ 0 ί^ Ρχιαι<;Ρς Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημεπικό 

ποαο της συνδρομής και ολοκληροτο ποσό υπέρ του ΤΑΠΕΤ. λ μ 

* ^, σμνδρ0μη ισ Χύει για ένο χρόνο, που αρχίζει την 1η Ιανουαρίου και λήγει την 3 ΐη Δεκεμβρίου του ίδιου χοάνου. Δεν 
εγγραφονται συνδρομητές γιο μικρότερο χρονικό διάστημα. 

’ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντι ΥΡ°φθ διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

50.000 δρχ. 

2.500 δρχ. 

50.000 

2.500 ». 

10.000 

500 » 

50.000 

2.500 » 

25.000 

1.250 » 

10.000 

500 .· 

5.000 

250 

10.000 

500 » 

3.000 

150 » 

250.000 » 

12.500 » 

10.000 

500 » 

200.000 

10.000 .. 


Οι υπηρεσίες κοινού λειτουργούν καθημερινά από 08.00'έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














